Diari Oficial de la Generalitat Valenciana


Sumari del DOGV 8172, del 17-11-2017 (2017/9822)

RESOLUCIÓ de 28 de setembre de 2017, de la Direcció General d'Indústria i Energia, per la qual es reconeixen noves afeccions de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, en els termes municipals de San Miguel de Salinas i Orihuela, titularitat de Red Eléctrica de España, SA Unipersonal, autoritzada i declarada, en concret, la seua utilitat pública mitjançant una resolució de data 27 d'octubre de 2016 d'aquesta direcció general. Expedient número ATLIRE/2017/50/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9822


Data del document
:   28-09-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 de setembre de 2017, de la Direcció General d'Indústria i Energia, per la qual es reconeixen noves afeccions de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, en els termes municipals de San Miguel de Salinas i Orihuela, titularitat de Red Eléctrica de España, SA Unipersonal, autoritzada i declarada, en concret, la seua utilitat pública mitjançant una resolució de data 27 d'octubre de 2016 d'aquesta direcció general. Expedient número ATLIRE/2017/50/03. [2017/9822]  
Antecedents de fet  
Amb data 24 d'abril de 2017, Red Eléctrica de España, SA Unipersonal, a través de representant degudament acreditat, va presentar davant del Servei Territorial d'Indústria i Energia d'Alacant, imprés normalitzat en què sol·licita:  
- Reconeixement de noves afeccions de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV en els termes municipals de San Miguel de Salinas i Orihuela, província d'Alacant, titularitat de Red Eléctrica de España, SA Unipersonal.  
Junt amb l'escrit de presentació d'aquesta sol·licitud s'acompanyava la documentació següent:  
- Projecte de reconeixement d'afeccions, de data març de 2017, en què es determina, a través de la relació concreta i individualitzada de béns i drets continguda, l'ampliació d'afeccions a les finques particulars afectades.  
Amb data 24 de maig de 2017, el sol·licitant va presentar separates de l'esmentat projecte, per a ser remeses als ajuntaments, i a la resta de les administracions públiques, organismes i, si és el cas, empreses de serveis públics o d'interés general afectats per les noves afeccions.  
El procediment administratiu corresponent a aquesta sol·licitud s'ha tramitat amb l'expedient de referència ATLIRE/2017/50/03, incoat a aquest efecte pel Servei Territorial d'Indústria i Energia d'Alacant.  
  
Consta com a antecedents de la línia, les autoritzacions següents:  
- Resolució de 27 d'octubre de 2016, de la Direcció General d'Indústria i Energia, per la qual s'atorga autorització administrativa prèvia per a la construcció de la línia elèctrica aèria/subterrània (cable) de transport secundari, doble circuit, San Miguel de Salinas Sud - Torrevieja, de tensió nominal 220 kV, de titularitat de Red Eléctrica de España, SA Unipersonal, en els termes municipals de San Miguel de Salinas, Orihuela i Torrevieja, s'aproven els projectes tècnics d'execució, i es declara, en concret, la seua utilitat pública. Expedients número ATLINE/2009/416/03 i ATLIRE/2011/46/03.  
- Resolució de 28 d'agost de 2017, la Direcció General d'Indústria i Energia per la qual s'atorga a Red Eléctrica de España, SAU, autorització administrativa prèvia i autorització administrativa de construcció per a la modificació del tram subterrani (cable) entre el PK 5+020 (del projecte original) i la subestació ST Torrevieja de la línia elèctrica aèria-subterrània, doble circuit, denominada ST San Miguel de Salinas - ST Torrevieja, de tensió nominal 220 kV, autoritzada per aquest mateix òrgan el 27 d'octubre de 2016 [Expedients ATLINE/2009/416/03 i ATLIRE/2011/46/03], en el terme municipal de Torrevieja, província d'Alacant, i es declara, en concret, la utilitat pública de la instal·lació a modificar [Expedient ATLIRE/2017/25/03].  
La necessitat de la present autorització, es fonamenta a tindre en compte en els mesuraments de les servituds de vol, allò que s'ha arreplegat en el paràgraf 5.12 de la ITC-07 del Reglament sobre condicions tècniques i garanties de seguretat en línies elèctriques d'alta tensió, aprovat per Reial decret 223/2008, de 15 de febrer, en què es defineix la zona de servitud de vol com la franja de terreny definida per la projecció sobre el sòl dels conductors extrems, considerats aquests i les seues cadenes d'aïlladors en les condicions més desfavorables, criteri que no va ser aplicat en la relació concreta de béns i drets afectats arreplegada en l'annex I, de la Resolució de 27 d'octubre de 2016, per la qual es va declarar, en concret, la utilitat pública de la línia elèctrica aèria-subterrània, doble circuit, denominada ST San Miguel de Salinas - ST Torrevieja, de tensió nominal 220 kV. De la mateixa manera, aquesta ampliació d'afeccions preveu, per a la servitud permanent d'establiment de suports, la superfície d'ocupació per a la millora de posades a terra, així com una modificació de les superfícies d'ocupació temporal i de superfícies afectades amb tala d'arbratge per al manteniment de les distàncies de seguretat. Afeccions, totes elles, no concretades en l'esmentada Resolució de 27 d'octubre de 2016. Aquesta modificació sol·licitada no suposa cap modificació del traçat prèviament aprovat.  
  
La sol·licitud per a l'obtenció del reconeixement de noves afeccions als efectes d'expropiació forçosa, ha sigut objecte d'informació pública d'acord amb el que preveu l'article 9 de l'esmentat Decret 88/2005, de 29 d'abril i l'article 144 del Reial decret 1955/2000, d'1 de desembre, respectivament, durant el termini de 20 dies en:  
- Diari Oficial de la Generalitat Valenciana, del 10 de juliol de 2017, (DOGV 8080),  
- Butlletí Oficial de la Província d'Alacant, del 27 de juny de 2017 (BOPA núm. 121), i  
- Diari de premsa Información d'Alacant, del 5 de juliol de 2017.  
Amb la mateixa finalitat i termini el Servei Territorial d'Indústria i Energia d'Alacant va remetre anunci, amb relació de béns i drets afectats, i plans parcel·laris, als ajuntaments de San Miguel de Salinas i d'Orihuela, per a la seua exposició en el tauler d'anuncis, i els va requerir que, una vegada finalitzat el període de publicitat, li remeteren diligència acreditativa de l'exposició, les quals consten en l'expedient.  
  
D'acord amb la documentació que hi ha en l'expedient es van presentar els escrits d'al·legacions de Conrado Albaladejo Pérez, en nom i representació de la mercantil Torrevalle Agrícola, SL, i de Francisco Pedrera Martínez, en nom i representació de la mercantil Promoción y Fomento Turístico, SA, en què en síntesi es manifestava la falta de justificació que els béns expropiats siguen els més idonis o adequats per a materialitzar la causa expropiandi, la incompatibilitat de la línia amb el plantejament urbanístic, pel perjudici al desenvolupament urbanístic en particular al Sector PAU-9 del PGOU d'Orihuela, i que és necessari el soterrament de la línia elèctrica, conforme també a allò que s'ha indicat en l'informe del Servei d'Ordenació Sostenible del Medi de la Direcció General de Territori i Paisatge.  
Les esmentades al·legacions van ser traslladades al sol·licitant, el qual per mitjà de sengles escrits de data 4 d'agost de 2017, va manifestar en relació amb la idoneïtat del traçat, que aqueix no és l'objecte de la present sol·licitud, recorda que el traçat de la línia ja va ser analitzat en la tramitació administrativa de la línia (expedients ATLINE/2009/416/03 i ATLIRE/2011/46/03), i la seua tramitació va concloure amb la Resolució de 27 d'octubre de 2016, per la qual es va atorgar autorització administrativa prèvia, aprovació del projecte d'execució i declaració d'utilitat pública, en concret de l'esmentada instal·lació, i quant al soterrament de la línia per incompatibilitat urbanística i ambiental, va manifestar que l'esmentada sol·licitud de soterrament, esdevé improcedent, ja que l'objecte de discussió en el moment procedimental actual ha de circumscriure's a les noves afeccions que han de reconéixer-se en aplicació dels criteris tècnics de determinació de la servitud derivats del Reial decret 2223/2008, que des de l'obtenció de l'esmentada precitada resolució, no s'han produït nous fets que comporten la incompatibilitat d'aquesta infraestructura amb el pla urbanístic en vigor, així com que la declaració d'impacte ambiental de data 24 d'abril de 2012, determine l'acceptabilitat de la línia des de la perspectiva ambiental, per la qual cosa en aqueix sentit tampoc és necessari el seu soterrament.  
  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta mateixa, amb el resultat que, en síntesi, es detalla:  
- Ajuntament de San Miguel de Salinas. Després de reiterar la petició d'informe, el 14 d'agost de 2017, els serveis tècnics van emetre un informe en què manifesten que el traçat proposat no plantejava cap problema des del punt de vista urbanístic, sempre que les obres s'ajustaren als condicionants tècnics propis de les dites instal·lacions. El referit informe es va traslladar al sol·licitant, que manifestant la seua conformitat.  
- Ajuntament d'Orihuela. En el seu informe de data 2 de juny de 2017, els serveis tècnics municipals van manifestar que no hi ha inconvenient a l'ocupació temporal de la parcel·la 9016, del polígon 114, per considerar que es tracta d'una obra d'interés general, sempre que no hi haja inconvenient per part de la Confederació Hidrogràfica del Segura.  
  
- Servei Territorial d'Obres Públiques, de la Conselleria d'Habitatge, Obres Públiques i Vertebració del Territori. Amb data 17 de juliol de 2017, presenten escrit de remissió d'informe de data 27 de juny de 2017, però referent a un altre expedient (modificació del tram subterrani de la línia expedient ATLIRE/2017/25/03). Reiterada la sol·licitud d'informe, el 26 de setembre de 2017 es remet informe favorable a l'expedient en curs ATLIRE/2017/50/03.  
- Direcció Territorial d'Alacant, de la Conselleria d'Agricultura, Medi Ambient, Canvi Climàtic i Desenvolupament Rural. Després de reiterar la petició d'informe, el 17 de juliol de 2017, la Secció Forestal va emetre un informe en què manifesta que en l'encreuament de la línia amb la Vereda de Dolores, no hi ha afeccions a vies pecuàries, sòl forestal, ni forests públiques. El referit informe es va traslladar al sol·licitant, que manifestant la seua conformitat.  
- La Inspecció d'explotació de l'autopista AP-7, Alacant-Cartagena, adscrita a la Direcció General de Carreteres del Ministeri de Foment, el 15 de setembre de 2017 va informar que, atés que a la vista de la separata, no es produeix cap modificació en el traçat de la part aèria de la línia, segueix vigent l'informe favorable, d'11 d'octubre de 2013, emés per l'enginyer cap de la Demarcació de Carreteres de l'Estat a la Comunitat Valenciana. El referit informe es va traslladar al sol·licitant, que manifestant la seua conformitat.  
- No figuren en l'expedient els informes sol·licitats a Telefónica de España, SAU, i a la Confederació Hidrogràfica del Segura, a pesar de la reiteració efectuada pel Servei Territorial d'Indústria i Energia d'Alacant.  
Consta en l'expedient escrit del Servei Territorial d'Indústria i Energia d'Alacant, òrgan encarregat de la instrucció de l'expedient ATLIRE/2017/50/03, en què informen favorablement l'esmentada sol·licitud, i proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 54 de la Llei 24/2013, de 26 de desembre, les instal·lacions de transport d'energia elèctrica es declaren, amb caràcter general d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas. Conforme a l'article 55.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a això han d'incloure una relació concreta i individualitzada dels béns o drets que consideren de necessària expropiació.  
Per a la declaració d'utilitat pública, en concret, de la instal·lació a executar s'apliquen el procediment i les disposicions contingudes en el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
En virtut del que disposa l'article 57 de la Llei 24/2013, de 26 de desembre, i en allò que siga aplicable de l'article 158 del Reial decret 1955/2000, la servitud de pas aeri d'energia elèctrica tindrà la consideració de servitud legal i comprendrà: el vol sobre el predi servent, l'establiment de pals, torres o suports fixos per a la sustentació de cables conductors d'energia, tot això incrementat en les distàncies de seguretat que reglamentàriament s'establisquen, i el dret de pas o accés i l'ocupació temporal de terrenys o altres béns necessaris per a construcció, vigilància, conservació, reparació de les corresponents instal·lacions, així com la tala d'arbratge, si fóra necessari.  
  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Reconéixer noves afeccions de la línia elèctrica aèria-subterrània, doble circuit, denominada ST San Miguel de Salinas - ST Torrevieja, de tensió nominal 220 kV, en els termes municipals de San Miguel de Salinas i Orihuela, província d'Alacant, titularitat de Red Eléctrica de España, SA Unipersonal, autoritzada i declarada, en concret, la seua utilitat pública mitjançant una resolució d'aquesta direcció general de data 27 d'octubre de 2016, les noves afeccions es concreten a les finques incloses en la relació de l'annex I de la present resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre.  
Aquest reconeixement porta implícit, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i Red Eléctrica de España, SA Unipersonal adquireix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació de la present resolució en el Boletín Oficial del Estado, als efectes de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'expropiació forçosa.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de setembre de 2017.- El director general d'Indústria i Energia: Diego Maciá Antón.